«Saipem 7000»

«Saipem 7000» er verdens tredje største halvt nedsenkbare kran- og rørleggingsfartøy efter SSCV «Sleipnir» og SSCV «Thialf». Det er eid av det italienske selskapet Saipem. Blant skipets arbeidsoppgaver er utplassering av vindturbiner.

Konsept og konstruksjon
Den opprinnelige eieren, selskapet , utarbeidet et konsept for et flerbruksfartøy som som kunne installere både svært store dekk og støttekonstruksjonene deres på oljeplattformer. I tillegg skulle det ha kapasitet til å huse tallrike arbeidere samt de nødvendige verkstedene. Det har plass til 800 mennesker fordelt på 400 lugarer og fem suiter i tillegg til blant annet en bysse, en mannskapsmesse, en kinosal og flere salonger.

Siden fartøyet var konsipert halvt nedsenkbart, skulle det tåle ekstreme værforhold.

Selve konstruksjonstegningene ble utført av ingeniørselskapet Gusto i 1984.

Byggingen ble foretatt av Fincantieri-Cantieri Navali Italiana S.p.A ved verftet Monfalcone i nærheten av Trieste fra 1985 til 1987, og den 17. desember 1987 ble skipet levert til oppdragsgiveren.

Teknisk utstyr
To Menck MHU 3000 hydrauliske hammere med opptil  kJ slagenergy.
To Menck MHU 1700 hydrauliske hammere.
To Menck MHU 1000 hydrauliske hammere.
To Menck MHU 600 hydrauliske hammere.
Én Menck MHU 220 hydrauliske hammer.
Én Menck MHU 195 hydrauliske hammer.
To hydrauliske kraftgeneratorer til undervannsbruk.
Én hydraulisk hammerkompensator.
Diverse Menck damphammere med kjeler
Seksten  60 meter lange stålvaiere med 35 cm diameter
Én dykkerkapsel med kapasitet på 14 mennesker
Fire mekaniske stabiliseringssystemer med en kapasitet på 900– tonn hver.
Doble capstanvinsjer med en løftekapasitet på  tonn hver.
Én Kobelco Crawler-kran med løftekapasitet på 70 tonn.
Én hydraulisk Tyred-kran med løftekapasitet på 35 tonn.

I 1999 ble en del av dekksutsyret på fartøyet oppgradert, blant annet med kraftigere dieselgeneratorer og digital funksjonalitet.

Uhell i 2022
Under et planlagt testløft av hovedkranene rundt klokken ti den 14. april 2022 i Åmøyfjorden utenfor Stavanger røk en av løtevaierene. En lekter som ble brukt som testvekt kantret og skipet fikk betydelig slagside som raskt ble stabilisert. Ingen av de ombordværende 275 ble skadet.

Referanser

Kranfartøy
Offshore serviceskip
Artikler i sjøfart-prosjektet